Contract de achiziție publică de produse

Nr. [numărul Contractului] din data [zz/ll/aaaa]

Prezentul Contract de achiziție publică de  produse, (denumit în continuare „Contract”), s-a încheiat având în vedere prevederile din Legea nr. 98/2016 privind achizițiile publice (denumită în continuare „Legea nr. 98/2016”), precum și orice alte prevederi legale emise în aplicarea acesteia

încheiat în data de [zz/ll/aaaa],

între:

[Autoritatea contractantă], cu sediul în: [adresa], telefon: [număr telefon], fax: [număr fax], e-mail: [adresă electronică], cod de înregistrare fiscală [cod de înregistrare fiscală], cont IBAN nr. [cont bancar], deschis la [Banca-Sucursala] reprezentată prin [numele și prenumele reprezentantului/reprezentanților legal(i) al/ai Autorității contractante], [funcția(iile) reprezentantului/reprezentanților legal(i) al/ai Autorității contractante], în calitate de și denumită în continuare „Autoritatea contractantă”, pe de o parte

și

[Contractantul], cu sediul în: [adresa], telefon: [număr telefon], fax: [număr fax], e-mail: [adresă electronică], număr de înmatriculare [număr de înmatriculare], cod de înregistrare fiscală [cod de înregistrare fiscală], cont IBAN nr. [cont bancar], deschis la [Banca-Sucursala] reprezentată prin [numele și prenumele reprezentantului/reprezentanților legal(i) al/ai Contractantului], [funcția(ile) reprezentantului/reprezentanților legal(i) al/ai Contractantului], în calitate de și denumită în continuare „Contractant”, pe de altă parte,

denumite, în continuare, împreună, "Părțile" și care,

având în vedere că:

· Autoritatea contractantă a derulat achiziția de [se va completa cu denumirea achiziției], inițiată prin publicarea unui anunț publicitar pe pagina web a UAIC  și prin transmiterea solicitării de ofertă nr. ______ către  posibili furnizori, 
· Prin Nota  Justificativă nr.  Autoritatea contractantă a declarat câștigătoare Oferta Contractantului, [se va completa cu denumirea Contractantului]

au convenit încheierea prezentului Contract.

1. DEFINIŢII

1.1. În prezentul Contract, următorii termeni vor fi interpretați astfel:

(a) Autoritate/entitate contractantă și Contractant - Părțile contractante, așa cum sunt acestea numite în prezentul Contract;

(b) Act Adițional - document prin care se modifică termenii și condițiile prezentului Contract de achiziție publică de produse, în condițiile Legii nr. 98/2016 privind achizițiile publice;

(c) Solicitare de ofertă – anexa 1 la Contract care include obiectivele, sarcinile specificațiile și caracteristicile Produselor descrise în mod obiectiv, într-o manieră corespunzătoare îndeplinirii necesității Autorității contractante, menționând, după caz, metodele și resursele care urmează să fie utilizate de către Contractant și/sau rezultatele care trebuie realizate/prestate și furnizate de către Contractant, inclusiv niveluri de calitate, performanță, protecție a mediului, sănătate publică, siguranță și altele asemenea, după caz, precum și cerințe aplicabile Contractantului în ceea ce privește informațiile și documentele care trebuie puse la dispoziția Autorității contractante;

(d) Cazul fortuit – Eveniment care nu poate fi prevăzut și nici împiedicat de către cel care ar fi fost chemat să răspundă dacă evenimentul nu s-ar fi produs.

(e) Cesiune - înțelegere scrisă prin care Contractantul transferă unei terțe părți, în condițiile Legii nr. 98/2016, drepturile și/sau obligațiile deținute prin Contract sau parte din acestea;

(f) Conflict de interese - orice situație influențând capacitatea Contractantului de a exprima o opinie profesională obiectivă și imparțială sau care îl împiedică pe acesta, în orice moment, să acorde prioritate intereselor Autorității contractante, orice motiv în legătură cu posibile contracte în viitor sau în conflict cu alte angajamente, trecute sau prezente, ale Contractantului. Aceste restricții sunt, de asemenea, aplicabile oricăror Subcontractanți, acționând sub autoritatea și controlul Contractantului, în condițiile Legii nr. 98/2016, în cazul în care este aplicabil;

(g) Contract - prezentul Contract de achiziție publică de produse care are ca obiect furnizarea[se precizează denumirea produselor ce vor fi achiziționate] (și toate Anexele sale), cu titlu oneros, asimilat, potrivit Legii, actului administrativ, încheiat în scris, între Autoritatea contractantă și Contractant, care are ca obiect furnizarea de Produse.

(h) Contract de Subcontractare - acordul încheiat în scris între Contractant și un terț ce dobândește calitatea de Subcontractant, în condițiile Legii nr. 98/2016,  prin care Contractantul subcontractează Subcontractantului partea din Contract în conformitate cu prevederile Contractului;

(i) Despăgubire - suma, neprevăzută expres în Contractul, care este acordată de către instanța de judecată ca despăgubire plătibilă Părții prejudiciate în urma încălcării prevederilor Contractului de către cealaltă Parte;

(j) Dispoziție - document scris(ă) emis(ă) de Autoritatea contractantă în executarea Contractului și cu respectarea prevederilor acestuia, în limitele Legii nr. 98/2016,  și a normelor de aplicare a acesteia;

(k) Documentele Autorității contractante - toate și fiecare dintre documentele necesare în mod direct sau implicit prin natura Produselor care fac obiectul Contractului, inclusiv, dar fără a se limita la: planuri, regulamente, specificații, desene, schițe, modele, date informatice și rapoarte, furnizate de Autoritatea contractantă și necesare Contractantului în vederea realizării obiectului Contractului;

(l) Durata de valabilitate a Contractului - intervalul de timp în care prezentul Contract produce efecte, respectiv de la data intrării în vigoare a Contractului și până la epuizarea convențională, legală sau stabilita de instanța de judecata a oricărui efect pe care îl produce. 

(m) Contractul este considerat finalizat atunci când contractantul:

i. a realizat toate activitățile stabilite prin Contract și a prezentat toate Rezultatele, astfel cum este stabilit în Oferta sa și în Contract,

ii. a remediat eventualele Neconformități care nu ar fi permis utilizarea Produselor de către Autoritatea contractantă, în vederea obținerii beneficiilor anticipate și îndeplinirii obiectivelor comunicate prin Caietul de Sarcini;

(n) Forță majoră - eveniment independent de controlul Părților, care nu se datorează greșelii sau vinei acestora, care nu putea fi prevăzut în momentul încheierii Contractului și care face imposibilă îndeplinirea obligațiilor de către una dintre Părți și include calamități, greve, sau alte perturbări ale activității industriale, acțiuni ale unui inamic public, războaie, fie declarate sau nu, blocade, insurecții, revolte, epidemii, alunecări de teren, cutremure, furtuni, trăsnete, inundații, deversări, turbulențe civile, explozii și orice alte evenimente similare imprevizibile, mai presus de controlul Părților și care nu ar putea fi evitate prin luarea măsurilor corespunzătoare de diligență;

(o) Întârziere - orice eșec al Contractantului sau al Autorității contractante de a executa orice obligații contractuale în termenul convenit;

(p) Lege - normă, reglementare cu caracter obligatoriu și care se referă la legislația română dar și la Regulamente emise de CE și, de asemenea, la obligațiile care decurg din tratatele la care este parte statul român și orice altă legislație secundară direct aplicabilă din dreptul comunitar sau din jurisprudența comunitară;

(q) Lună - luna calendaristică (12 luni/an);

(r) Mijloace electronice de comunicare în cadrul Contractului - echipamente electronice de procesare, inclusiv compresie digitală, și stocare a datelor emise, transmise și, respectiv, primite prin cablu, radio, mijloace optice sau prin alte mijloace electromagnetice și utilizate inclusiv pentru transmiterea Rezultatelor obținute în cadrul Contractului;

(s) Neconformitate (Neconformități) - execuția de slabă calitate sau deficiențe care încalcă siguranța, calitatea sau cerințele tehnice și/sau profesionale prevăzute de prezentul Contract și/sau de Legea aplicabilă și/sau care fac Rezultatele furnizării produselor necorespunzătoare scopurilor acestora, astfel cum sunt prevăzute în prezentul Contract și/sau de Legea aplicabilă precum și orice abatere de la cerințele și de la obiectivele stabilite în Caietul de Sarcini. Neconformitățile includ atât viciile aparente, cât și viciile ascunse ale Produselor care fac obiectul prezentului Contract;

(t) Ofertă - actul juridic prin care Contractantul și-a manifestat voința de a se angaja, din punct de vedere juridic, în acest Contract de achiziție publică de Produse și cuprinde Propunerea Financiară, Propunerea Tehnică precum și alte documente care au fost menționate în Documentația de Atribuire;

(u) Penalitate – suma de bani stabilită procentual în Contract ca fiind plătibilă de către una dintre Părțile contractante către cealaltă Parte în caz de neîndeplinire a obligațiilor din Contract, în caz de neîndeplinire a unei părți a Contractului sau de îndeplinire cu întârziere a obligațiilor, astfel cum s-a stabilit prin Documentele Contractului;

(v) Personal - persoanele desemnate de către Contractant sau de către oricare dintre Subcontractanți pentru îndeplinirea Contractului;

(w) Prețul Contractului - Prețul plătibil Contractantului de către Autoritatea contractantă, în baza și în conformitate cu prevederile Contractului, a ofertei Contractantului și a documentației de atribuire, pentru îndeplinirea integrală și corespunzătoare a tuturor obligațiilor asumate prin Contract;

(x) Prejudiciu – paguba produsă Autorității Contractante de către Contractant prin neexecutarea/ executarea necorespunzătoare ori cu întârziere a obligațiilor stabilite în sarcina sa, prin prezentul contract;

(y) Proces-Verbal de Recepție a Produselor - documentul prin care sunt acceptate Produsele furnizate, întocmit de Contractant și semnat de Autoritatea contractantă, prin care acesta din urmă confirmă furnizarea Produselor în mod corespunzător de către Contractant și că acestea au fost acceptate de către Autoritatea contractantă;

(z) Recepția - reprezintă operațiunea prin care Autoritatea contractantă își exprimă acceptarea față de produsele furnizate în cadrul contractului de achiziție publică și pe baza căreia efectuează plata;

(aa) Rezultat/Rezultate - oricare și toate informațiile, documentele, rapoartele colectate și/sau pregătite de Contractant ca urmare aProduselor furnizate astfel cum sunt acestea descrise în Caietul de Sarcini;

(ab) Scris(ă) sau în scris - orice ansamblu de cuvinte sau cifre care poate fi citit, reprodus și comunicat ulterior, stocat pe suport de hârtie, inclusiv informații transmise și stocate prin Mijloace electronice de comunicare în cadrul Contractului;

(ac) Standarde profesionale - cerințele profesionale legate de calitatea Produselor care ar fi respectate de către orice Contractant diligent care posedă cunoștințele și experiența necesară și pe care Contractantul este obligat să le respecte în furnizarea tuturor Produselor incluse în prezentul Contract;

(ad) Subcontractant - orice operator economic care nu este parte a acestui Contract și care execută și/sau furnizează anumite părți ori elemente ale Contractului ori îndeplinește activități care fac parte din obiectul Contractului, răspunzând în fața Contractantului pentru organizarea și derularea tuturor etapelor necesare în acest scop;

(ae) Termen - intervalul de timp în care Părțile trebuie să-și îndeplinească obligațiile, astfel cum este stabilit prin Contract, exprimat în zile, care începe să curgă de la începutul primei ore a primei zile a termenului și se încheie la expirarea ultimei ore a ultimei zile a termenului; ziua în cursul căreia a avut loc un eveniment sau s-a realizat un act al Autorității contractante nu este luată în calculul termenului. Dacă ultima zi a unui termen exprimat altfel decât în ore este o zi de sărbătoare legală, o duminică sau o sâmbătă, termenul se încheie la expirarea ultimei ore a următoarei zile lucrătoare;

(af) Zi - înseamnă zi calendaristică, iar anul înseamnă 365 de zile; în afara cazului în care se prevede expres că sunt zile lucrătoare.

2. Interpretare

2.1. În prezentul Contract, cu excepția unei prevederi contrare, cuvintele la forma singular vor include forma de plural, și invers, iar cuvintele la forma de gen masculin vor include forma de gen feminin, și invers, acolo unde acest lucru este permis de context.

2.2. În cazul în care se constată contradicții între prevederile clauzelor contractuale și documentele achiziției, se vor aplica regulile specifice stabilite prin documentele achiziției.

3. Obiectul Contractului

3.1.Obiectul prezentului Contract îl reprezintă Furnizare panou temporar și panou/placă permanent(ă) în cadrul proiectului

Consolidarea si refuncționalizarea clădirii Corpului O a Universității "Alexandru Ioan Cuza" din Iași în cadrul Programului Operațional Regional (POR) 2014-2020, Axa prioritară 10: Îmbunătățirea infrastructurii educaționale, co-finanțat prin Fondul European de Dezvoltare Regională, în baza contractului de finanțare încheiat cu Ministerul Lucrărilor Publice, Dezvoltării şi Administraţiei și Agenția pentru Dezvoltare Regională Nord-Est, cod MySMIS 121671.

Vor fi pregătite două panouri cu următoarele dimensiuni de afișare a informațiilor:

	Nr.crt
	Denumire
	Nr.bucăți

	1.
	Panou temporar inscripționat față 3m x 2m
	1

	2.
	Panou/Placă permanent(ă) inscripționat față 0,8m x 0,5m
	1


Furnizarea constă în realizarea următoarelor sarcini contractuale: 

· pregătire memoriu de rezistență a structurii pe care se montează panoul temporar și panoul/placa permanent(ă), 

· pregătire machete de afișaj panou temporar și panoul/placa permanent(ă) conform Manualului de Identitate 

Vizuală POR în vigoare, 

· supunerea machetei spre avizarea Autorității Contractante, 

· confecționarea, transportul și montajul panoului temporar și panoului/plăcii permanent(e), 

· amplasarea panoului temporar/plăcii permanente se va realiza in baza avizului emis de autoritățile publice locale, în 
conformitate cu legislația specifică în vigoare, iar, în acest sens contractantul se va asigura ca va respecta reglementările in vigoare privind montarea panourilor si va face toate diligențele necesare in vederea obținerii avizelor si autorizațiilor necesare în acest scop.

· recepția de către reprezentanții Autorității Contractante, in baza procesului verbal de recepție.

Datele de livrare, având în vedere faptul ca perioadele de afișaj sunt distincte  temporal, vor fi stabilite prin note de comandă, avându-se în vedere și corelația cu graficul de activități ale proiectului. În acest sens pentru panoul temporar termenul maxim de execuție, obținere avize si montaj, va fi de maximum 60 de zile de la emiterea notei de comanda, iar pentru panoul/plăcuța permanentă, de maximum 30 de zile de la emiterea notei de comanda.
Contractantul se obligă să  furnizeze produsele  în conformitate cu prevederile din prezentul Contract, Anexa nr. 1 – Specificatii tehnice, Anexa nr. 2 – Propunerea tehnică, cu dispozițiile legale, aprobările și standardele tehnice, profesionale și de calitate în vigoare.
Detalii tehnice panou temporar:

Din punct de vedere tehnic, acest tip de panou se compune din:  panou, stâlpi, fundație

· Dimensiune panou: 3m lungime x2 m înălțime;

· Panoul publicitar este executat cu o rama din țeavă rectangulară, casetat pe direcție orizontală și verticală;

· Sudurile sunt executate dupa caz cu electrozi rutilici și sudură Mig-Mag. Întreaga structură metalică este vopsită în grund anticoroziv și 2 straturi de vopsea de final de culoare gri;

· Materialul publicitar va fi executat după caz din poliplan printat și prins tensionat pe structură metalică sau din autocolant PVC monomeric printat cu eco-solvent, respectând codurile de culori și specificațiile din Manualul de Identitate Vizuală POR în vigoare. Rezoluția de printare va fi de 720-1440 DPI;

· Autocolantul printat va fi laminat cu o folie specială de protecție UV, care va prelungi durata de viață a printului cu minim 2 ani în condiții de mediu expus;

· Autocolantul printat și laminat UV va fi aplicat peste suportul care poate fi din tabla zincată sau alucobond. Structura metalică va avea prevazut în spate piese de prindere cu șurub pe stâlpi;

· Fundația va fi executată la o adncime Df> adâncimea de îngheț în funcție de posibilitățile din teren între 80 – 110 cm. Stâlpii se vor ancora în fundație prin intermediul mustăților sudate pe aceștia. Clasa betonului din fundații va fi C12/15.
Detalii tehnice pentru placa permanenta:
· Panoul/placa permanent(ă) va avea dimensiunile L 80 cm x H 50 cm ;

· Va fi excutată din placă alukobond cu grosime de minimum 2 mm, cașerată cu autocolant printat în policromie și laminare cu o folie specială de protecție UV, care va prelungi durata de viață a printului cu minim 5 ani în condiții de mediu expus ;

· Este obligatoriu ca realizarea și montarea plăcii permanente să fie făcută în mod corespunzător, astfel încât să fie asigurată durabilitatea acesteia pe o perioadă de 5 ani de la data montării.

Structura pe care se monteaza afisajul panoului trebuie sa fie rezistenta la intemperii (vant, ploaie, viscol). In acest sens Contractantul va pregati memoriu de rezistenta prin care recomanda materialele de confecționare a structurii si dimensiunile geometrice ale acestora.

Afisajul va respecta regulile de publicitate MIV 2014-2020 si Anexa 8 la Contractul de Finantare
4. Prețul Contractului

4.1. Autoritatea contractantă se obligă să plătească Contractantului Prețul total convenit prin prezentul Contract pentru achiziție publică a Produselor, în sumă de [valoarea în cifre] [moneda] la care se adaugă TVA în valoare de [valoarea în cifre] [moneda] conform prevederilor legale.

4.2. Prețul Contractului este ferm.

4.3. Prin excepție de la prevederile pct. 4.2 prețul contractului poate fi ajustat în cazul în care au loc modificări legislative sau au fost emise de către autoritățile locale acte administrative care au ca obiect instituirea, modificarea sau renunțarea la anumite taxe/impozite locale al căror efect se reflectă în creșterea/diminuarea costurilor pe baza cărora s-au fundamentat preturile ofertate.

5. Durata Contractului

5.1.Durata prezentului contract este până la data îndeplinirii de către ambele părți a obligațiilor contractuale.  Contractul intra în vigoare la data semnarii de ambele parti contractante.

5.2. Datele de livrare, având în vedere faptul ca perioadele de afișaj sunt distincte  temporal, depinzand de durata contractului de executie de lucrari ce urmeaza a fi incheiat, vor fi stabilite prin note de comandă, avându-se în vedere și corelația cu graficul de activități ale proiectului. În acest sens pentru panoul temporar termenul maxim de execuție, obținere avize si montaj, va fi de maximum 60 de zile de la emiterea notei de comanda, iar pentru panoul/plăcuța permanentă, de maximum 30 de zile de la emiterea notei de comanda.
5.3. In cazul in care contractul de finantare al Proiectului se prelungeste, durata prezentului contract se va prelungi automat, devansand momentul pregatirii placii permanente fara cheltuieli suplimentare pentru autoritatea contractanta.

5.4.Furnizarea  si montarea produselor  va  fi realizată eșalonat, pe bază de notă de comandă, având în vedere termenele diferite de execuție și montaj, conform următorului grafic:
	Poz
	Denumire  Produse 
	Termen livrare/livrare si montare 

	1
	Panou temporar
	termenul maxim de execuție, obținere avize si montaj, va fi de maximum 60 de zile de la emiterea notei de comanda

	2
	Panou permanent
	termen de maximum 30 de zile de la emiterea notei de comanda


6.Documentele Contractului

6.1.Documentele prezentului Contract sunt:

(i) Solicitarea de oferta, inclusiv, dacă este cazul, clarificările și/sau măsurile de remediere aduse până la depunerea ofertelor ce privesc aspectele tehnice și financiare – Anexa nr. 1;
(ii) Oferta transmisă de Contractant, înregistrată la registratura Autorității Contractante cu numarul____
(iii) Convenţia în domeniul securităţii şi sănătăţii în muncă

(iv) Convenţia privind  situaţiile  de  urgenţă

7.Ordinea de precedență

7.1. În cazul oricărei contradicții între documentele prevăzute la pct. 6, prevederile acestora vor fi aplicate în ordinea de precedență stabilită conform succesiunii documentelor enumerate mai sus.

7.2. În cazul în care, pe parcursul îndeplinirii Contractului, se constată faptul că anumite elemente ale Propunerii tehnice sunt inferioare sau nu corespund cerințelor prevăzute în Caietul de sarcini, prevalează prevederile Caietului de sarcini.

8.Comunicarea între Părți

8.1. Orice comunicare făcută de Părți va fi redactată în scris și depusă personal de Parte sau expediată prin scrisoare recomandată cu confirmare de primire sau prin alt mijloc de comunicare care asigură confirmarea primirii documentului.

8.2. Comunicările între Părți se pot face și prin fax sau e-mail, cu condiția confirmării în scris a primirii comunicării.

8.3. În cazul în care expeditorul solicită confirmare de primire, aceasta trebuie să indice această cerință în comunicarea sa și să solicite o astfel de dovadă de primire ori de câte ori există un termen limită pentru primirea comunicării. În orice caz, expeditorul ia toate măsurile necesare pentru a asigura primirea la timp și în termen a comunicării sale.

8.4. Adresele la care se transmit comunicările sunt următoarele:

	Pentru

Autoritatea contractantă:
	Pentru

Contractant:

	Adresă:
	Adresă:

	Telefon/Fax:
	Telefon/Fax:

	E-mail:
	E-mail:

	Persoana de contact:
	Persoana de contact:

	
	


8.5. Orice document (dispoziție, adresă, propunere, înregistrare, Proces-Verbal de Recepție, notificare și altele) întocmit în cadrul Contractului, este realizat și transmis, în scris, într-o formă ce poate fi citită, reprodusă și înregistrată.

8.6. Orice comunicare între Părți trebuie să conțină precizări cu privire la elementele de identificare ale Contractului (titlul și numărul de înregistrare) și să fie transmisă la adresa/adresele menționate la pct. 8.4.

8.7. Orice comunicare făcută de una dintre Părți va fi considerată primită:

(i) la momentul înmânării, dacă este depusă personal de către una dintre Părți,

(ii) la momentul primirii de către destinatar, în cazul trimiterii prin scrisoare recomandată cu confirmare de primire,

(iii) la momentul primirii confirmării de către expeditor, în cazul în care comunicarea este făcută prin fax sau e-mail (cu condiția ca trimiterea să nu fi intervenit într-o zi nelucrătoare, caz în care va fi considerată primită la prima oră a zilei lucrătoare următoare).

8.8. Părțile se declară de acord că nerespectarea cerințelor referitoare la modalitatea de comunicare stabilite în prezentul Contract să fie sancționată cu inopozabilitatea respectivei comunicări.

8.9. În orice situație în care este necesară emiterea de notificări, înștiințări, instrucțiuni sau alte forme de comunicare de către una dintre Părți, dacă nu este specificat altfel, aceste comunicări vor fi redactate în limba Contractului și nu vor fi reținute sau întârziate în mod nejustificat.

8.10. Nicio modificare a datelor de contact prevăzute în prezentul Contract nu este opozabilă celeilalte Părți, decât în cazul în care a fost notificată în prealabil.

9.Garanția de bună execuție a contractului NU este cazul
10.Începere, Întârzieri, Sistare
10.1. (1) Contractantul are obligaţia de a începe executarea contractului conform art. 5 din contract.
 (2) Dacă pe parcursul îndeplinirii contractului, contractantul nu respectă termenele de livrare si montare, indiferent de cauze, acesta are obligaţia de a notifica acest lucru în cel mult 2 zile de la aparitia cazului de imposibilitate. Modificarea termenelor stabilite pentru  furnizarea si montarea produselor ce fac obiectul contractului, asumate prin prezentul contract, cauze ce nu tin de culpa contractantului, se face cu acordul părţilor, prin act  adiţional.

(3) În afara cazului în care autoritatea contractanta este de acord cu o prelungire a termenelor stabilite pentru obtinerea avizelor/autorizatiilor, furnizarea si montarea produselor, orice întârziere în îndeplinirea contractului dă dreptul acesteia de a solicita penalităţi contractantului.

(4) - În cazul în care contractantul suferă întârzieri și/sau suportă costuri suplimentare, datorate în exclusivitate autorității contractante, părțile vor stabili de comun acord prelungirea termenelor stabilite pentru  furnizarea si montarea produselor  și eventualele sume ce se vor adăuga la prețul contractului.

10.2  În cazul în care: 

- orice motive de întârziere, ce nu se datorează contractantului, sau

- alte circumstanţe neobişnuite susceptibile de a surveni, altfel decât prin încălcarea contractului de către contractant, îl îndreptăţesc pe acesta de a solicita prelungirea termenelor stabilite pentru  obtinerea avizelor/autorizatiilor, furnizarea si montarea produselor, atunci părţile vor revizui, de comun acord, termenele stabilite pentru  furnizarea produselor şi vor semna un act adiţional. 

În cazul în care termenele de obținere a avizelor/autorizațiilor nu pot fi respectate fara culpa contractantului, acesta va face dovada depunerii documentației în vederea obținerii acestora, termenul de predare prelungindu-se în baza unui act adițional.

10.3. Cu excepţia cazurilor de forta majora, o întarziere în îndeplinirea Contractului dă dreptul autorității contractante de a calcula penalităţi Contractantului potrivit prevederilor contractului.
10.1. Contractantul are obligația de a începe executarea contractului în conformitate cu prevederile art. 5 din prezentul contract.
11.Livrare  
11.1. Livrarea și  montarea produselor,  se va realiza cu respectarea termenelor stabilite prin Anexa la solicitarea de oferta. 

11.2. Locația stabilită pentru livrarea/livrarea și montarea  produselor, după caz: 
	Nr.

Crt
	Adresa la care vor fi livrate si instalate produsele
	Persoana contact*

	
	Corp O - Bd. Carol I, nr 24, Municipiul Iași
	


*Cu privire la data şi ora livrării contractantul are obligatia de a înştiinţa persoana responsabilă de recepţia produselor de la Magazia Centrală a Universităţii (tel:0232/20 1557) cu cel puţin o zi înainte ca aceasta să aibă loc.

La livrare produsele vor fi însoțite de următoarele documente :

11.3  Verificarea îndeplinirii obligațiilor contractuale de către Contractant și evaluarea stadiului activităților, în sensul respectării  Termenelor și Punctelor de Reper stabilite pentru livrarea Produselor, se face prin raportare la conținutul Anexei/Solicitarii de oferta și la Oferta Contractantului.
12 Modificarea Contractului, Clauze de revizuire 

12.1 Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional.
12.2 Modificările contractuale, nu trebuie să afecteze, în niciun caz și în niciun fel, rezultatul achiziției, prin anularea sau diminuarea avantajului competitiv pe baza căruia Contractantul a fost declarat câștigător în urma derulării achiziției.
12.3 Partea care propune modificarea Contractului are obligația de a transmite celeilalte Părți propunerea de modificare a Contractului cu respectarea clauzelor prevăzute la pct. 8 Comunicarea între Părți cu cel puțin 5 zile lucrătoare înainte de data la care se consideră că modificarea ar trebui să producă efecte.
12.4 Modificarea va produce efecte doar dacă părțile au convenit asupra acestui aspect prin semnarea unui act adițional. 
13. Evaluarea Modificărilor Contractului și a circumstanțelor acestora

13.1 Identificarea circumstanțelor care generează Modificarea Contractului este în sarcina ambelor Părți.

13.2  Modificările Contractului se realizează de Părți, în  cadrul Duratei Contractului și cu respectarea prevederilor stipulate la capitolul 8. – Comunicarea între Părți din prezentul Contract, 
13.3 Fiecare Parte are obligația de a notifica cealaltă Parte, în cazul în care constată existența unor circumstanțe care pot genera Modificarea Contractului, întârzia sau împiedica livrarea Produselor sau care pot genera o suplimentare a prețului Contractului.

13.4 În cazul în care Contractantul înregistrează întârzieri și/sau se produc costuri suplimentare ca urmare a unei erori, omisiuni, viciu în cerințele Autorității contractante și Contractantul dovedește că a fost în imposibilitatea de a depista/sesiza o astfel de eroare/omisiune/viciu până la depunerea Ofertei, Contractantul notifică Autoritatea contractantă, având dreptul de a solicita modificarea contractului.

14. Subcontractarea, 
14.1 Contractantul are dreptul de a subcontracta orice parte a prezentului Contract și/sau poate schimba Subcontractantul/Subcontractanții specificat/specificați în Propunerea Tehnică numai cu acordul prealabil, scris, al Autorității contractante.

14.2 Contractantul are obligația de a prezenta la încheierea Contractului contractele încheiate cu Subcontractanții desemnați în cadrul Ofertei depuse pentru atribuirea acestui Contract. Contractul/Contractele de Subcontractare se constituie anexă la Contract, făcând parte integrantă din acesta.
14.3 Contractantul are dreptul de a solicita Autorității contractante, în orice moment pe perioada derulării Contractului, numai în baza unor motive justificate, fie înlocuirea/renunțarea la un Subcontractant, fie implicarea de noi Subcontractanți. Contractantul trebuie să solicite, în scris, aprobarea prealabilă a Autorității contractante înainte de încheierea unui nou Contract de Subcontractare. Solicitarea în scris în vederea obținerii aprobării Autorității contractante privind implicarea de noi Subcontractanți se realizează numai după ce Contractantul a efectuat el însuși o verificare prealabilă a Subcontractantului ce urmează a fi propus, prin raportare la caracteristicile activităților care urmează a fi subcontractate.

14.4 Autoritatea contractantă notifică Contractantului decizia sa cu privire la înlocuirea unui Subcontractant/implicarea unui nou Subcontractant, motivând decizia sa în cazul respingerii.
14.5 Contractantul se obligă să încheie Contracte de Subcontractare doar cu Subcontractanții care își exprimă acordul cu privire la obligațiile contractuale asumate de către Contractant prin prezentul Contract.

14.6 Niciun Contract de Subcontractare nu creează raporturi contractuale între Subcontractant și Autoritatea contractantă. Contractantul este pe deplin răspunzător față de Autoritatea contractantă pentru modul în care îndeplinește Contractul. Contractantul răspunde pentru actele și faptele Subcontractanților săi ca și cum ar fi actele sau faptele Contractantului. Aprobarea de către Autoritatea contractantă a subcontractării oricărei părți a Contractului sau a angajării de către Contractant a unor Subcontractanți pentru anumite părți din Contract nu eliberează Contractantul de niciuna dintre obligațiile sale din Contract.

14.7 În cazul în care un Subcontractant nu reușește să își execute obligațiile contractuale, Autoritatea contractantă poate solicita Contractantului fie să înlocuiască respectivul Subcontractant cu un alt Subcontractant, care să dețină calificările și experiența solicitate de Autoritatea contractantă, fie să preia el însuși partea din Contract care a fost subcontractată.

14.8 Partea/părțile din Contract încredințată/încredințate unui Subcontractant de Contractant nu poate/pot fi încredințate unor terțe părți de către Subcontractant.

14.9 Orice schimbare a Subcontractantului fără aprobarea prealabilă în scris a Autorității contractante sau orice încredințare a unei părți din Contract, de Subcontractant către terțe părți este considerată o încălcare a Contractului, situație care îndreptățește Autoritatea contractantă la rezoluțiune/rezilierea Contractului și obținerea de despăgubiri din partea Contractantului.

14.10 În orice moment, pe perioada derulării Contractului, Contractantul trebuie să se asigure că Subcontractantul/Subcontractanții nu afectează drepturile Autorității contractante în temeiul prezentului Contract.

14.11 În orice moment, pe perioada derulării Contractului, Autoritatea contractantă poate solicita Contractantului să înlocuiască un Subcontractant care se află în una dintre situațiile de excludere specificate în Lege.

14.12 În cazul în care un Subcontractant și-a exprimat opțiunea de a fi plătit direct, atunci această opțiune este valabilă numai dacă sunt îndeplinite în mod cumulativ următoarele condiții:

(i) această opțiune este inclusă explicit în Contractul de Subcontractare constituit ca anexă la Contract și făcând parte integrantă din acesta;

(ii) Contractul de Subcontractare include la rândul său o anexă explicită și specifică privind modalitatea în care se efectuează plata directă de către Autoritatea contractantă către Subcontractant și care precizează toate și fiecare dintre elementele de mai jos:

· partea din Contract/activitate realizată de Subcontractant astfel cum trebuie specificată în factura prezentată la plată,

· modalitatea concretă de certificare a părții din Contract/activitate de către Contractant pentru rezultatul obținut de Subcontractant/partea din Contract executată de Subcontractant înainte de prezentarea facturii de către Contractant Autorității contractante,

· partea/proporția din suma solicitată la plată corespunzătoare părții din Contract/activității care este în sarcina Subcontractantului, prin raportare la condițiile de acceptare la plată a facturilor emise de Contractant pentru Autoritatea contractantă, așa cum sunt acestea detaliate în Contract,

· stabilește condițiile în care se materializează opțiunea de plată directă,

· precizează contul bancar al Subcontractantului.

15. Cesiunea

15.1 În prezentul Contract este permisă cesiunea drepturilor și obligațiilor născute din acest Contract, numai cu acordul prealabil scris al Autorității contractante și în condițiile Legii nr. 98/2016.

15.2 Contractantul are obligația de a nu transfera total sau parțial obligațiile sale asumate prin Contract, fără să obțină, în prealabil, acordul scris al Autorității contractante.

15.3 Cesiunea nu va exonera Contractantul de nicio responsabilitate privind garanția sau orice alte obligații asumate prin Contract.

15.4 Contractantul este obligat să notifice Autoritatea contractantă, cu privire la intenția de a cesiona drepturile sau obligațiile născute din acest Contract. Cesiunea va produce efecte doar dacă toate părțile convin asupra acesteia.

15.5 În cazul în care drepturile și obligațiile Contractantului stabilite prin acest Contract sunt preluate de către un alt operator economic, ca urmare a unei succesiuni universale sau cu titlu universal în cadrul unui proces de reorganizare, contractantul poate să cesioneze oricare dintre drepturile și obligațiile ce decurg din Contract, inclusiv drepturile la plată, doar cu acceptul prealabil scris din partea Autoritățiii contractante. În astfel de cazuri, Contractantul trebuie să furnizeze Autorității contractante informații cu privire la identitatea entității căreia îi cesionează drepturile.

15.6 Orice drept sau obligație cesionat de către Contractant fără o autorizare prealabilă din partea Autorității contractante nu este executoriu împotriva Autorității contractante.

15.7 În cazul transmiterii/preluării obligațiilor de către Contractant, Notificarea generează inițierea novației între cele două Părți, cu condiția respectării cerințelor stabilite prin art. 221 alin. (1) lit. d) pct. (ii) din Legea nr. 98/2016,  pentru:

(i) Operatorul Economic ce preia drepturile și obligațiile Contractantului din acest Contract, care îndeplinește criteriile de calificare stabilite inițial, respectiv în cadrul achiziției din care a rezultat prezentul Contract,

(ii) prezentul Contract, cu condiția ca această modificare să nu presupună alte modificări substanțiale ale Contractului,

(iii) Autoritatea contractantă, dar să nu se realizeze cu scopul de a eluda aplicarea procedurilor de atribuire prevăzute de Legea nr. 98/2016.
15.8 În cazul încetării anticipate a Contractului, Contractantul principal cesionează Autorității contractante contractele încheiate cu Subcontractanții.

15.9 În cazul în care terțul susținător nu și-a respectat obligațiile asumate prin angajamentul ferm de susținere, dreptul de creanță al Contractantului asupra terțului susținător este cesionat cu titlu de garanție, către Autoritatea contractantă.

16. Confidențialitatea informațiilor și protecția datelor cu caracter personal
16.1 Contractantul va considera toate documentele și informațiile care îi sunt puse la dispoziție în vederea încheierii și executării Contractului drept strict confidențiale.

16.2 Obligația de confidențialitate nu se aplică în cazul solicitărilor legale privind divulgarea unor informații venite, în format oficial, din partea anumitor autorități publice conform prevederilor legale aplicabile.

16.3 Colectarea,  prelucrarea și stocarea/arhivarea  datelor cu caracter personal se vor realiza în conformitate cu prevederile Regulamentului nr. 679  /2016, precum și cu respectarea legislației naționale în materie, în scopul implementării și monitorizării proiectului, realizării obiectivului contractului, îndeplinirii obiectivelor acestuia, precum și în scop statistic.

16.4 Datele cu caracter personal, așa cum sunt clasificate în Regulamentul (UE) 679 / 2016, vor fi prelucrate în acord cu legislația menționată pe toată perioada contractuală, inclusiv pe perioada de verificare și urmărire a obiectivelor contractuale, în scopul și temeiul legal pentru care s-a perfectat prezentul contract.
16.5 Părțile contractuale vor lua măsuri tehnice și organizatorice adecvate, protrivit propriilor atribuții și competențe instituționale, în vederea asigurării unui nivel corespunzător de securitate a datelor cu caracater personal, fie că este vorba despre prelucrare, reprelucrare sau transfer către terți ori publicare pe surse publice interne sau externe.
16.6 Părțile contractuale vor asigura protrivit propriilor atribuții și competențe instituționale toate condițiile tehnice și organizatorice pentru păstrarea confidențialității, integrității și disponibilității datelor cu caracter personal.
17. Obligațiile principale ale Autorității contractante
17.1 Autoritatea contractantă va pune la dispoziția Contractantului, cu promptitudine, orice informații și/sau documente pe care le deține și care pot fi relevante pentru realizarea Contractului. În măsura în care Autoritatea contractantă nu furnizează datele/informațiile/documentele solicitate de către Contractant, termenele stabilite în sarcina Contractantului pentru furnizarea produselor se prelungesc în mod corespunzător.

17.2 Autoritatea contractantă își asumă răspunderea pentru veridicitatea, corectitudinea și legalitatea datelor/informațiilor/documentelor puse la dispoziția Contractantului în vederea îndeplinirii Contractului. În acest sens, se prezumă că toate datele/informațiile, Documentele prezentate Contractantului sunt însușite de către conducătorul unității și/sau de către persoanele în drept având funcție de decizie care au aprobat respectivele documente.
17.3 Autoritatea contractantă va colabora, atât cât este posibil, cu Contractantul pentru furnizarea informațiilor pe care acesta din urmă le poate solicita în mod rezonabil pentru realizarea Contractului.
17.4 Autoritatea Contractantă se obligă să recepționeze produsele furnizate si montate și să certifice conformitatea cu prevederile solicitarii de oferta, oferta contractantului si prezentul contract.
17.5 Autoritatea Contractantă poate notifica Contractantul cu privire la necesitatea revizuirii/respingerea Produselor. Solicitarea de revizuire/respingerea va fi motivată, cu comentarii scrise. Autoritatea contractantă are dreptul de a rezoluționa/rezilia contractul atunci când se respinge produsul livrat, de 2 ori, pe motive de calitate.
17.6 Recepția produselor se va realiza de catre o comisie constituita din reprezentantii Autorității  Contractante si ai Contractantului .
17.7 Autoritatea contractantă se obligă să plătească Prețul Contractului către Contractant, în conformitate cu prevederile contractului și în condițiile prevăzute în contract.
17.8 Contractantul va emite factura împreună cu documentele justificative în conformitate cu prevederile contractului.
18. Asocierea de operatori economici, dacă este cazul
18.1 Fiecare asociat este responsabil individual și în solidar față de Autoritatea contractantă, fiind considerat ca având obligații comune și individuale pentru executarea Contractului.
18.2 Membrii asocierii înțeleg și confirmă că liderul stabilit prin acordul de asociere este desemnat de asociere să acționeze în numele său și este autorizată să angajeze asocierea în cadrul Contractului.
18.3 Membrii asocierii înțeleg și confirmă că liderul asocierii este autorizat să primească Dispoziții din partea Autorității contractanteși să primească plata pentru și în numele persoanelor care constituie asocierea.
18.4 Prevederile contractului de asociere nu sunt opozabile Autorității contractante.

19. Obligațiile principale ale Contractantului

19.1 Contractantul va răspunde în fața organismelor de auditare în perioada supusă auditării și va pune la dispoziție informațiile și/sau documentele solicitate, dacă este cazul. Contractantul se obligă să asigure disponibilitatea informațiilor și documentelor referitoare la proiect cu ocazia misiunilor de control desfășurate de AM/OI sau de alte structuri cu competențe în controlul și  recuperarea debitelor aferente fondurilor europene și/sau fondurilor publice naționale aferente acestora, după caz.

19.2 Contractantul își va îndeplini obligațiile în condițiile stabilite prin prezentul Contract, cu respectarea prevederilor solicitarii de oferta si a ofertei în baza căreia i-a fost adjudecat contractul, respectiv : 
(i) va pregăti memoriu de rezistență a structurii pe care se montează panoul temporar și panoul/placa permanent(ă), 

(ii) va pregăti machete de afișaj panou temporar și panoul/placa permanent(ă) conform Manualului de Identitate Vizuală POR în vigoare, 

(iii) -va obtine avizele/autorizatiile necesare amplasarii panoului temporar si a placii permanente

(iv) -va supune macheta spre avizarea Autorității Contractante, 

(v) -va confecționa, transporta și monta panoul temporar și panoul/placa permanenta. 
(vi) Sarcinile Contractantului  sunt în acord cu Manualul de Identitate Vizuală POR în vigoare și regulile Contractului de finanțare (Contractul de finanțare nr. 6472/22.12.2020, cu precădere Anexa 8 – Măsuri de informare și publicitate, și cerințele Manualului de Identitate Vizuală pentru Programul Operațional Regional POR 2014-2020, disponibil la adresa http://www.inforegio.ro/ro/documente-strategice/miv)
Contractantul este responsabil pentru înlocuirea oricărui instrument constructiv ca urmare a deteriorării naturale.

Locul de amplasare a panourilor în amplasament va fi agreat de comun acord cu autoritatea contractanta, având ca reper asigurarea vizibilității.

Recepția se va face după montarea panoului temporar, respectiv a panoului/plăcii permanente.
 19.3 Contractantul va furniza si monta Produsele cu atenție, eficiență și diligență, cu respectarea dispozițiilor legale, aprobările și standardele tehnice, profesionale și de calitate în vigoare.
19.4 Contractantul va respecta toate prevederile legale în vigoare în România și se va asigura că și Personalul său, implicat în Contract, va respecta prevederile legale, aprobările și standardele tehnice, profesionale și de calitate în vigoare.
19.6 În cazul în care Contractantul este o asociere alcătuită din doi sau mai mulți operatori economici, toți aceștia vor fi ținuți solidar responsabili de îndeplinirea obligațiilor din Contract.
19.7 Părțile vor colabora, pentru furnizarea de informații pe care le pot solicita în mod rezonabil între ele pentru realizarea Contractului.
19.8 Contractantul va adopta toate măsurile necesare pentru a asigura, în mod continuu, Personalul, echipamentele și suportul necesare pentru îndeplinirea în mod eficient a obligațiilor asumate prin Contract.
19.9 Contractantul este pe deplin responsabil pentru furnizarea produselor în condițiile Caietului de sarcini, în conformitate cu propunerea sa tehnică. Totodată, este răspunzător atât de siguranța tuturor operațiunilor și metodelor de prestare, cât și de calificarea personalului folosit pe toată durata contractului.
19.10 Contractantul se obligă să  furnizeze produsele și să asigure garanția acestora  în conformitate cu prevederile din prezentul Contract, Solicitarea de oferta, propunerea tehnică, cu dispozițiile legale, aprobările și standardele tehnice, profesionale și de calitate în vigoare.

19.11 Contractantul  nu poate fi considerat răspunzător pentru încălcarea de către Autoritatea Contractantă sau de către orice altă persoană a reglementărilor aplicabile în ceea ce privește modul de utilizare a Produselor.
19.12 Contractantul se obliga sa asigure resursele umane, materialele, instalatiile, echipamentele si orice alte asemenea, fie de natura provizorie, fie definitiva, cerute de si pentru Contract, in masura in care necesitatea asigurarii acestora este prevazuta in Contract sau se poate deduce in mod rezonabil din Contract, astfel incat sa se asigure derularea eficienta a activitatilor. 
19.13 Contractantul se obliga sa remedieze, pe cheltuiala proprie, la cererea autorității contractante si in termenul indicat de acesta, orice deficienta cauzata de neindeplinirea obligatiilor sale contractuale.
19.14 Contractantul este obligat sa respecte instructiunile transmise de catre autoritatea contractantă.
19.15 Contractantul este obligat sa răspundă autorității contractante la solicitările acestuia.

20 Conflictul de interese

20.1 Contractantul va lua toate măsurile necesare pentru a preveni ori stopa orice situație care ar putea compromite derularea obiectivă și imparțială a Contractului. Conflictele de interese pot apărea, în mod special, ca rezultat al intereselor economice, afinităților politice ori de naționalitate, legăturilor de rudenie ori afinitate sau al oricăror alte legături ori interese comune. Orice conflict de interese apărut în timpul derulării Contractului trebuie notificat în scris Autorității contractante, fără întârziere.
20.2 Contractantul se va asigura că Personalul său nu se află într-o situație care ar putea genera un conflict de interese. Contractantul va înlocui, imediat și fără vreo compensație din partea Autorității contractante, orice membru al Personalului său, care se regăsește într-o astfel de situație (ex.: înlocuire, încetare, aprobare, deplasare/delegare, orar/program), cu o altă persoană ce îndeplinește condițiile minime stabilite prin prezentul Contract.
20.3 Contractantul are obligația de a respecta prevederile legale în domeniul achizițiilor publice cu privire la evitarea conflictului de interese. Contractantul nu are dreptul de a angaja sau de a încheia orice alte înțelegeri privind furnizarea de produse, direct ori indirect, în scopul îndeplinirii Contractului, cu persoane fizice sau juridice care au fost implicate în procesul de verificare/evaluare a solicitărilor de participare/ofertelor depuse în cadrul unei proceduri de atribuire ori angajați/foști angajați ai autorității contractante sau ai furnizorului de servicii de achiziție implicați în achiziție cu care autoritatea contractantă/furnizorul de servicii de achiziție implicat în achiziție a încetat relațiile contractuale ulterior atribuirii Contractului de achiziție publică, pe parcursul unei perioade de cel puțin 12 (douăsprezece) luni de la încheierea Contractului, sub sancțiunea rezoluțiunii/rezilierii contractului.

21 Conduita Contractantului

21.1 Contractantul/Personalul Contractantului/Subcontractanții va/vor acționa întotdeauna loial și imparțial și ca un consilier de încredere pentru Autoritatea contractantă, conform regulilor și/sau codului de conduită al domeniului său de activitate precum și cu discreția necesară.
21.2 În cazul în care Contractantul sau oricare dintre Subcontractanții săi se oferă să dea/să acorde sau dau/acordă oricărei persoane mită, bunuri, facilități, comisioane în scopul de a determina sau recompensa îndeplinirea/neîndeplinirea oricăror acte sau fapte în legătură cu prezentul Contract sau pentru a favoriza/defavoriza orice persoană în legătură cu prezentul Contract, Autoritatea contractantă poate decide încetarea Contractului.
21.3 Contractantul și Personalul său vor respecta secretul profesional, pe perioada executării Contractului, inclusiv pe perioada oricărei prelungiri a acestuia, precum și după încetarea Contractului.

22 Sanctiuni pentru neindeplinirea culpabila a obligatiilor
22.1 In cazul in care, din vina sa exclusiva, Contractantul nu reuseste sa-si execute obligatiile asumate prin Contract, atunci AUTORIATEA CONTRACTANTĂ are dreptul de a percepe din pretul Contractului, ca penalitati, o suma echivalenta cu o cota procentuala de 0,5% din pretul produselor nelivrate pentru fiecare zi de intarziere, pana la indeplinirea efectiva a acestora, fara ca valoare penalitatilor să poată  depăși suma asupra căreia au fost calculate.

      22.2 In cazul in care AUTORIATEA CONTRACTANTĂ, din culpa sa exclusiva, nu achita pretul Contractului conform termenilor conveniti, acesta va datora penalitati in cuantum de 0,5% din sumele restante si exigibile, pentru fiecare zi de intarziere pana la indeplinirea efectiva a acestora, fara ca valoare penalitatilor să poată  depăși suma asupra căreia au fost calculate.

      22.3Avand in vedere faptul ca Proiectul este finantat din fonduri europene nerambursabile, contractantul va despagubi AUTORIATEA CONTRACTANTĂ pentru orice sanctiune pe care Autoritatea de Management o va stabili in sarcina AUTORITĂȚII CONTRACTANTE, sau orice pierdere suferita de catre acesta in Proiect, ca urmare a neindeplinirii sau indeplinirii defectuoase a obligatiilor de catre contractant.
      22.4AUTORIATEA CONTRACTANTĂ va avea dreptul la despagubiri pentru orice prejudiciu cauzat de contractant, care este descoperit dupa finalizarea Contractului in conformitate cu legea aplicabila ce guverneaza Contractul.

      22.5Contractantul se obligă să despăgubească Autoritatea contractantă în limita prejudiciului creat, împotriva oricăror:

(i) reclamații și acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalațiile folosite pentru sau în legătură cu Produsele furnizate, și/sau

(ii) daune, despăgubiri, penalități, costuri, taxe și cheltuieli de orice natură, aferente eventualelor încălcări ale dreptului de proprietate intelectuală, precum și ale obligațiilor sale conform prevederilor Contractului.

23.Obligații privind asigurările și securitatea muncii care trebuie respectate de către Contractant
23.1 Contractantul se obligă să respecte reglementările referitoare la condițiile de muncă și protecția muncii și, după caz, standardele internaționale agreate cu privire la forța de muncă, convențiile cu privire la libertatea de asociere și negocierile colective, eliminarea muncii forțate și obligatorii, eliminarea discriminării în privința angajării și ocupării forței de muncă și abolirea muncii minorilor.

24.Drepturi de proprietate intelectuală
24.1 Orice imagini, inregistrari justificative ori materiale achizitionate, compilate ori elaborate de catre Contractant sau de catre personalul sau salariat ori contractat in executarea Contractului vor fi proprietatea exclusiva a autorității contractante. 
24.2 Contractantul nu va publica articole referitoare la Proiect, nu va face referire la aceste Proiect in cursul executării altor servicii pentru terti si nu va divulga nicio informatie furnizata de autoritatea contractantă fara acordul scris prealabil al acestuia.

24.3 Orice rezultate ori drepturi, inclusiv drepturi de autor sau alte drepturi de proprietate intelectuala ori industriala, dobandite in executarea Contractului vor fi proprietatea exclusiva a autorității contractante, care le va putea utiliza, publica, cesiona ori transfera asa cum va considera de cuviinta, fara limitare geografica ori de alta natura.

24.4 Contractantul raspunde personal si patrimonial si are obligatia de a despagubi pe autoritatea contractantă pentru toate cheltuielile efectuate impotriva oricaror reclamatii si actiuni in justitie, ce rezulta din incalcarea unor drepturi de proprietate intelectuala (brevete de inventie, marci inregistrate, desene sau modele industriale, harti, opere stiintifice, literare, sau oricare alte drepturi de autor) precum si daune-interese, costuri, taxe si alte cheltuieli de orice natura, aferente violarii dreptului de proprietate intelectuala.
25.Obligații în legătură cu calitatea Produselor 
25.1 Contractantul va corecta, pe cheltuiala sa, orice Neconformitate a produselor.

25.2 Autoritatea contractantă notifică Contractantul cu privire la fiecare Neconformitate imediat ce acesta o identifică. La finalizare, Contractantul notifică Autoritatea contractantă cu privire la Neconformitățile care nu au fost remediate și comunică Autorității contractante perioada de remediere a acestora. Drepturile Autorității contractante cu privire la orice Neconformitate neidentificat(ă) sau nenotificată de către Contractant, pe perioada de derulare a Contractului, nu sunt afectate. Contractantul remediază Neconformitățile, în termenul comunicat de Autoritatea contractantă. 

25.3 Perioada de garanţie pentru panoul temporar este pana la montarea placii definitive. Perioada de garantie a placii definitive este de 5 ani de la data receptiei. 
25.4 Autoritatea contractanta are dreptul de a notifica imediat contractantului, în scris, orice plângere sau reclamaţie ce apare în conformitate cu această garanţie. 

25.5 La primirea unei astfel de notificări Contractantul are obligaţia de a remedia defecţiunea sau de a înlocui produsul, fără costuri suplimentare pentru Autoritatea Contractantă. Garanţia acordată produselor prin contract se va prelungi cu zilele de indisponibilizare in care produsele nu au funcţionat din cauza reparaţiilor sau inlocuirii.

În cazul în care produsul defect nu poate fi reparat și este înlocuit de altul nou atunci acesta va beneficia de un nou termen de garanţie care curge de la data preschimbării produsului.

25.6 În perioada de garanţie Contractantul se obligă să asigure constatarea unei defecţiuni în maxim 24 de ore de la data reclamării acesteia prin fax, de către persoanele responsabile din cadrul Serviciului Achiziţii Publice al Universităţii „Alexandru  Ioan Cuza” din Iaşi şi remedierea defecţiunii în maxim 5 zile lucratoare de la data constatarii. Numai în cazuri excepţionale şi obiectiv justificate şi cu acordul prealabil al Autoritatii Contractante, remedierea defecţiunii va putea depăşi termenul mentionat anterior. 

25.7 Dacă Contractantul, după ce a fost înştiinţat, nu reuşeşte să remedieze defectul si ulterior nici nu inlocuieste produsul în perioada convenită, Autoritatea Contractanta are dreptul de a lua măsuri de remediere pe riscul şi spezele Contractantului şi fără a aduce nici un prejudiciu oricăror alte drepturi pe care Autoritatea Contractanta le poate avea faţă de Contractant prin contract, in conformitate cu art. 22.
26 Facturare și plăți în cadrul Contractului

26.1 Plata contravalorii Produselor furnizate si montate de Contractant se face, prin virament bancar, în baza documentelor de recepție( procese verbale de recepție)  și a  facturilor emise de către acesta pentru suma la care este îndreptățit conform prevederilor contractuale. 

Plățile se vor face  în contul de Trezorerie al Contractantului, __________________,  deschis la Trezoreria _______. Contul va fi indicat pe factura fiscală.
26.2  Termenul de plată este:

a)30 de zile calendaristice de la data primirii facturii de către Autoritatea Contractantă, dacă recepția bunurilor este anterioară datei primirii facturii;

b)30 de zile calendaristice de la data recepţiei bunurilor dacă Autoritatea Contractantă a primit factura la data recepţiei ori anterior acestei date.
26.3 Moneda utilizată în cadrul prezentului Contract: LEU
26.4 Facturile furnizate vor fi emise și completate în conformitate cu legislația română în vigoare.
26.5 Dacă factura are elemente greșite și/sau greșeli de calcul identificate de Autoritatea Contractantă, și sunt necesare revizuiri, clarificări suplimentare sau alte documente suport din partea Contractantului, termenul de 30 de zile pentru plată se suspendă. Repunerea în termen se face de la momentul îndeplinirii condițiilor de formă și de fond ale facturii.
26.6 Contractantul este răspunzător de corectitudinea și exactitatea datelor înscrise în facturi și se obligă să restituie atât sumele încasate în plus cât și foloasele realizate necuvenit, aferent acestora. Sumele încasate în plus, cât și foloasele necuvenite aferente acestora (pe perioada  de la încasare până la constatarea lor), vor fi stabilite în urma verificărilor executate de către Organele de Control Intern ale contractantului sau alte Organisme de control abilitate de lege.
26.7 Solicitările de plată către terți pot fi onorate numai după operarea unei cesiuni de drepturi/obligații ale Contractantului către terți, cu respectarea clauzelor prezentului Contract.

27 Suspendarea Contractului
27.1  În situații temeinic justificate, părțile pot conveni suspendarea executării Contractului.

27.2 În cazul în care se constată că atribuirea a Contractului de Produse sau executarea Contractului este viciată de erori esențiale, nereguli sau de fraudă, Părțile au dreptul să suspende executarea Contractului.

27.3 În cazul suspendării/sistării temporare a furnizării Produselor, durata Contractului se va prelungi automat cu perioada suspendării/sistării.

28 Forța majoră

28.1 Forța majoră și cazul fortuit exonerează de răspundere Părțile în cazul neexecutării parțiale sau totale a obligațiilor asumate prin prezentul Contract, în conformitate cu prevederile art. 1.351 din Codul civil.
28.2 Forța majoră și cazul fortuit trebuie dovedite.
28.3 Partea care invocă forța majoră sau cazul fortuit are obligația să o aducă la cunoștință celeilalte părți, în scris, de îndată ce s-a produs evenimentul.
28.4 Partea care a invocat forța majoră sau cazul fortuit are obligația să aducă la cunoștința celeilalte părți încetarea cauzei acesteia de îndată ce evenimentul a luat sfârșit.
28.5 Îndeplinirea contractului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia.
28.6 Dacă forța majoră acționează sau se estimează că va acționa o perioadă mai mare de 15 zile, fiecare parte va avea dreptul să notifice celeilalte părți încetarea de plin drept a prezentului contract, fără ca vreuna din părți să poată pretinde celeilalte daune-interese.

29 Încetarea Contractului
29.1 Prezentul Contract încetează de drept prin ajungere la termen sau la momentul la care toate obligațiile stabilite în sarcina părților au fost executate.
29.2 Autoritatea contractantă își rezervă dreptul de a rezoluționa/rezilia Contractul, fără însă a fi afectat dreptul Părților de a pretinde plata unor daune sau alte prejudicii, dacă:

(i) Contractantul nu se conformează, în perioada de timp, conform notificării emise de către Autoritatea contractantă, prin care i se solicită remedierea Neconformității sau executarea obligațiilor care decurg din prezentul Contract;

(ii) Contractantul subcontractează părți din Contract fără a avea acordul scris al Autorității contractante;

(iii) Contractantul cesionează drepturile și obligațiile sale fără acordul scris al Autorității contractante;

(iv) Contractantul înlocuiește personalul/experții nominalizați fără acordul Autorității Contractante;

(v) Are loc orice modificare organizațională care implică o schimbare cu privire la personalitatea juridică, natura sau controlul Contractantului, cu excepția situației în care asemenea modificări sunt realizate prin Act Adițional la prezentul Contract, cu respectarea dispozițiilor legale;

(vi) Devin incidente oricare alte incapacități legale care să împiedice executarea Contractului;

(vii) Contractantul eșuează în a furniza/menține/prelungi/reîntregi/completa garanțiile ori asigurările solicitate prin Contract;

(viii) în cazul în care, printr-un act normativ, se modifică interesul public al Autorității contractante în legătură cu care se furnizează Produselor care fac obiectul Contractului;

(ix) la momentul atribuirii Contractului, Contractantul se afla în una dintre situațiile care ar fi determinat excluderea sa din achiziție;
(x) în situația în care Contractul nu ar fi trebuit să fie atribuit Contractantului deoarece au fost încălcate grav obligațiile care rezultă din legislația europeană relevantă iar această împrejurarea fost constatată printr-o decizie a Curții de Justiție a Uniunii Europene;

(xi) În cazul în care împotriva Contractantului se deschide procedura falimentului;

(xii) Contractantul a săvârșit nereguli sau fraude în cadrul achiziției derulate pentru atribuirea Contractului sau în legătură cu executare acestuia, ce au provocat o vătămare Autorității contractante;

(xiii) Valorificarea de către Autoritatea contractantă a rezultatelor prezentului contract este grav compromisă ca urmare a întârzierii prestațiilor din vina Contractantului.
29.3 Contractantul poate rezoluționa/rezilia Contractul fără însă a fi afectat dreptul Părților de a pretinde plata unor daune sau alte prejudicii, în cazul în care:

(i) Autoritatea contractantă a comis erori esențiale, nereguli sau fraude în cadrul achiziției derulate pentru atribuirea Contractului sau în legătură cu executare acestuia, ce au provocat o vătămare Contractantului.

(ii) Autoritatea contractantă nu își îndeplinește obligațiile de plată a produselor prestate de Contractant, în condițiile stabilite prin prezentul Contract.
29.4 Rezoluțiunea/Rezilierea Contractului în condițiile pct. 29.2 și pct. 29.3 intervine cu efecte depline, fără a mai fi necesară îndeplinirea vreunei formalități prealabile și fără a mai fi necesară intervenția vreunei instanțe judecătorești și/sau arbitrale.
29.5 Prevederile prezentului Contract în materia rezoluțiunii/rezilierii Contractului se completează cu prevederile în materie ale Codului Civil în vigoare.
29.6 În situația rezoluțiunii/rezilierii totale/parțiale din cauza neexecutării/executării parțiale de către Contractant a obligațiilor contractuale, acesta va datora Autorității contractante daune-interese cu titlu de clauză penală în cuantum egal cu valoarea obligațiilor contractuale neexecutate.
29.7 În cazul în care Contractantul nu transmite garanția de bună execuție în perioada specificată, contractul poate fi  rezoluționat/reziliat de drept, fără obligația de notificare sau îndeplinire a oricărei formalități de către Autoritatea contractantă.
29.8 Autoritatea contractantă își rezervă dreptul de a denunța unilateral contractul de furnizare produse, în cel mult 15 zile de la apariția unor circumstanțe care nu au putut fi prevăzute la data încheierii contractului, cu condiția notificării Contractantului cu cel puțin 3 zile înainte de momentul denunțării.
29.9 Alte cauze de incetare a contractului:

-Contractantul se afla in culpa profesionala grava ce poate fi dovedita prin orice mijloc de proba pe care autoriatea contractantă il poate justifica;

-impotriva contractantului a fost pronuntata o hotarare avand autoritate de lucru judecat cu privire la frauda, coruptie, implicarea intr-o organizatie criminala sau orice alta activitate ilegala in dauna intereselor financiare ale CE;

-in cadrul unei alte proceduri de achizitie sau procedura de acordare a unei finantari din fonduri nerambursabile, contractantul a fost declarat culpabil de incalcarea grava a Contractului ca rezultat al neexecutarii obligatiilor sale contractuale; 

-are loc orice modificare organizationala care implica o schimbare cu privire la personalitatea juridica, natura sau controlul Contractantului., cu exceptia situatiei in care asemenea modificari sunt inregistrate intr-un act aditional la Contract;
-aparitia oricarei alte incapacitati legale care sa impiedice executarea Contractului.

29.10 Ulterior incetarii Contractului, autoriatea contractantă poate sa finalizeze pe cont propriu sarcinile contractuale, sau sa incheie orice alt contract cu un tert, pe cheltuiala Contractantului. 

29.11 Autoriatea contractantă nu va fi obligat sa mai efectueze plati catre contractant pana la finalizarea sarcinilor contractuale, moment la care autoriatea contractantă va fi indreptatit sa recupereze de la contractant costurile suplimentare, daca exista, pentru finalizarea sarcinilor contractuale sau va plati contractantului orice suma scadenta datorata.
30 Insolvență și faliment

30.1 În cazul deschiderii unei proceduri generale de insolvență împotriva Contractantului, acesta are obligația de a notifica Autoritatea contractantă în termen de 3 (trei) zile de la termenul limită pentru depunerea ofertelor.
30.2 Contractantul, are obligația de a prezenta Autorității contractante, în termen de 30 (treizeci) de zile de la notificare, o analiză detaliată referitoare la incidența deschiderii procedurii generale de insolvență asupra Contractului și asupra livrărilor și de a propune măsuri, acționând ca un Contractant diligent.
30.3 În cazul deschiderii unei proceduri generale de insolvență împotriva unui Subcontractant, unui terț susținător sau, dacă este cazul, în situația menționată la capitolul 18. – Asocierea de operatori economici din prezentul Contract, Contractantul are aceleași obligații stabilite la clauzele 30.1 și 30.2 din prezentul Contract.
30.4 În cazul în care Contractantul intră în stare de faliment, în proces de lichidare sau se află într-o situație care produce efecte similare, Contractantul este obligat să acționeze în același fel cum este stipulat la clauzele 30.1, 30.2 și 30.3 din prezentul Contract.
30.5 Nicio astfel de măsură propusă conform celor stipulate la clauzele 30.2, 30.3 și 30.4 din prezentul Contract, nu poate fi aplicată, dacă nu este acceptată, în scris, de Autoritatea contractantă.

31 Limba Contractului

31.1 Limba prezentului Contract și a tuturor comunicărilor scrise va fi limba oficială a Statului Român, respectiv limba română.

32 Legea aplicabilă

32.3 Legea aplicabilă prezentului Contract, este legislația română în vigoare, Contractul urmând a fi interpretat potrivit acesteia .
33 Soluționarea eventualelor divergențe și a litigiilor

33.1 Părțile vor depune toate eforturile pentru a rezolva pe cale amiabilă, prin tratative directe și negociere amiabilă, orice neînțelegere sau dispute/divergențe care se poate/pot ivi între ele în cadrul sau în legătură cu îndeplinirea Contractului.
33.2 Dacă disputa nu a fost astfel soluționată și Părțile au, în continuare, opinii divergente în legătură cu sau în îndeplinirea Contractului, acestea trebuie să se notifice reciproc și în scris, în privința poziției lor asupra aspectului în dispută precum și cu privire la a soluția pe care o întrevăd pentru rezolvarea ei.
33.3 Dacă încercarea de soluționare pe cale amiabilă eșuează sau dacă una dintre Părți nu răspunde în termen 5 zile lucratoare de  la solicitare, oricare din Părți are dreptul de a se adresa instanțelor de judecată competente.
Drept pentru care, Părțile au încheiat prezentul Contract azi, [data încheierii Contractului], în [număr exemplare în cifre] ([număr exemplare în litere]) exemplare.

